钦定古今图书集成/理学汇编/文学典/第082卷 > 张奕
## 钦定古今图书集成/理学汇编/文学典/第082卷 > 张奕

按《贵耳集》：张韩伯名弋，又名奕，有秋烟草，颀然而长面带燕赵色，口中亦作北语。《寄秋塘》诗：“五湖风雪分
头去，千里淮山信脚行。涉世真成妄男子，谈诗长忆
老先生。塘边瓜茹须频灌，郭外田畴粗可耕。莫倚瘦
筇吟白发，浪传诗句入都城。”许定夫馆于麾下，欲命
以官，不受。周宗圣有张韩伯欲为羽士，赵紫芝作疏
之诗。后死于建业。定夫葬蒋山下，题曰“大宋诗人张
奕墓。”